అక్కినేని నాగార్జున
నాగార్జున సుప్రసిద్ధ సినీ నటులైన అక్కినేని నాగేశ్వర రావు, అక్కినేని అన్నపూర్ణ దంపతుల రెండవ కుమారుడు. నాగార్జున హైదరాబాద్ పబ్లిక్ స్కూల్‌లో ప్రాథమిక విద్యను, లిటిల్ ప్లవర్ స్కూల్‌లో ఇంటెర్మీడియట్ విద్యను అభ్యసించారు. తరువాత మద్రాస్‌లో మెకానికల్ ఇంజినీరింగ్ చదివారు. ఇతని ప్రథమ వివాహం ఫిబ్రవరి 18, 1984 నాడు లక్ష్మితో జరిగింది. ఈమె ప్రసిద్ధ నటుడు వెంకటేష్కు సోదరి . వీరిరువురు విడాకులు తీసుకున్నారు. తరువాత 1992 జూన్ నెలలో నాగార్జున శివ చిత్రంలో సహనటి అయిన అమలను వివాహమాడారు. ఈమె మాజీ దక్షిణ భారత నటి. నాగార్జునకు ఇద్దరు కుమారులున్నారు. మొదటి కుమారుడు నాగ చైతన్య (పుట్టిన తేదీ నవంబర్ 23, 1986) మొదటి భార్య కొడుకు. అఖిల్ (పుట్టిన తేదీ ఏప్రిల్ 8 1994) రెండవ భార్య కొడుకు.
నీహారిక కొణిదెల
నీహారిక కొణిదెల తెలుగు సినిమా నటి. ప్రముఖ నటుడు, నిర్మాత, టీవీ యాంకర్ అయిన నాగేంద్రబాబు కూతురు. నీహారిక నటి కంటే ముందు ఢీ జూనియర్స్ అనే డ్యాన్స్ రియాలిటీ షోలకు యాంకర్ గా వ్యవహరించింది. అటు తర్వాత ముద్దపప్పు ఆవకాయ అనే షార్ట్ ఫిలింలో కథానాయికగా నటించింది. జూన్ 2016 లో విడుదలైన ఒక మనసు అనే చిత్రం ద్వారా తెలుగు సినిమా నటిగా తెరంగేట్రం చేసినది.
ఆమె తెలుగు సినిమాకు తెరంగేట్రం చేసే ముందు తెలుగు టెలివిజన్ లో వ్యాఖ్యాతగా పనిచేసారు. ఆమె తెలుగూ టెలివిజన్ ఛానల్ "ఈటీవీ"లో నిర్వహింపబడు తెలుగు డ్యాన్స్ రియాలిటీ షోలు అయిన ఢీ జూనియర్స్-1 మరియు ఢీ జూనియర్స్-2 లకు ఆంకర్ గా పనిచేసింది. ఆమె తెలుగు భాషలో వెలువడిన లఘు చిత్రం "ముద్దపప్పు ఆవకాయ్"లో నటించారు మరియు నిర్మించారు. ఈ సిరీస్ యూట్యూబ్ లో రిలీజ్ అయింది. ఇది ప్రేక్షకులను విశేషంగా ఆకట్టుకుంది. 2015 సెప్టెంబరు చివరిలో ఆమె ఒక మనసు చిత్రంలో నటించుటకు సంతకం చేసారు. ముద్దపప్పు ఆవకాయ్ లఘు చిత్రంలో ఈ నగరంలో పెరిగిన ఈ తరం అమ్మాయిలా జీన్స్ ప్యాంటులు వేసుకొని చేసిన పాత్రలో నీహారిక ఒదిగిపోయింది. ఒక మనసు లో పక్కింటి అమ్మాయి వలె చుడీదార్లు/చీరలు కట్టి మెప్పించి అన్ని రకాల పాత్రలు చేయగలదని నిరూపించుకొన్నది.ఆమె తెలుగు సినిమా నటుడు నాగేంద్ర బాబు కుమార్తె.
ఫేస్ బుక్, ట్విట్టర్, యూట్యూబ్ మరియు గూగుల్ ప్లస్ లలో నీహారిక IamNiharikaK అనే పేరుతో క్రియాశీలకంగా ఉన్నారు.